Drinking Alone

Drinking Alone (בעברית: שותה לבד) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום האולפן החמישי שלה, Cry Pretty. השיר יצא לאור ב-4 בנובמבר 2019, על ידי חברת התקליטים קפיטול נאשוויל, כסינגל השלישי מתוך האלבום. השיר הגיע למקום ה-17 במצעד שירי הקאנטרי. השיר נכתב על ידי קארי אנדרווד, ברט ג'יימס ודייוויד גרסיה, ומדבר על מפגש בין גבר ואישה בבר, בדיוק בסמוך לקץ מערכת היחסים שלהם. מכיוון שהשיר נכתב בגוף ראשון, אנדרווד התעקשה כי לדמויות בשיר לא היה קשר רגעי שכל מטרותיו היו סטוצים. אנדרווד אמרה על השיר כי: "היה חשוב לי שהשיר יהיה בגוף ראשון" והוסיפה כי "לא רציתי שזה יהיה, 'אה, אנחנו הולכים להשתכר ולחזור הביתה במטרה לעשות סטוץ', כי זה לא משהו שאני הייתי עושה". "Drinking Alone" קיבל ביקורות חיוביות בעיקר. "Taste of Country" ביקרו את השיר לטובה ונאמר שם כי "הסינגל החדש של אנדרווד מביא עמו בגרות עדינה שמוסיפה אור חיובי לקדמה המוזיקלית שלה. הסינגל הרביעי הזה מאלבומה 'Cry Pretty' הוא הטאבלו הכי אמין שלה עד כה". בסוף הביקורת, צוין כי "הליריקה של אנדרווד, ברט ג'יימס ודייוויד גרסיה אינה טובה במיוחד, אך היא לא צריכה להישמע כמו אחת כזו". במהלך ביקורת שנכתבה ב-"Consequence of Sound" על האלבום עצמו, ציינו שם כי "Drinking Alone" הוא השיר הטוב ביותר באלבום, תוך שנכתב שם כי "קולה של אנדרווד סובל מכאב, געגוע וגועל עצמי". כמו כן, הזכירו אותו לצד "Love Wins" ו-"The Bullet" כרצועות החיוניות באלבום. בארצות הברית, "Drinking Alone" דורג לראשונה במקום ה-50 במצעד האיירפליי קאנטרי ובמקום ה-49 במצעד שירי הקאנטרי, ב-16 בנובמבר 2019. בהמשך, הגיע למקום ה-11 ולמקום ה-17 במצעדים בהתאמה. השיר הפך לשיר השני בקריירה של אנדרווד שלא הצליח להיכנס לעשיריות הפותחות בשני המצעדים הללו והיה לאכזבה מבחינה מסחרית. במצעד הבילבורד הוט 100 הוא הגיע למקום ה-74. ביולי 2020, איגוד תעשיית ההקלטות האמריקאי העניק לו את תואר הזהב, על מכירות של למעלה מחצי מיליון עותקים במדינה. הווידאו קליפ הרשמי של השיר יצא לאור ב-20 בנובמבר 2019. את הקליפ ביים רנדי סנט ניקולאס. בקליפ מופיע השחקן ג'ארד קורונקביץ'. אנדרווד זכתה בשני פרסי המוזיקה של CMT, באוקטובר 2020 על הקליפ. את השיר ביצעה אנדרווד בסיבוב ההופעות העולמי שלה "Cry Pretty Tour 360", שהתקיים בשנת 2019. היא ביצעה את הופעת הבכורה הטלוויזיונית עם השיר במהלך טקס הפרסים השנתי ה-53 של ההתאחדות למוזיקת קאנטרי בנאשוויל. כמו כן, ביצעה את הגרסה האקוסטית של השיר בשידור חי מהבית שלה וזו, נוגנה במהלך סרט הטלוויזיה המיוחד "ACM Presents: Our Country". אורכה של גרסת האלבום של השיר הוא ארבע דקות ועשרים שניות, ואילו אורכה של גרסת הסינגל של השיר (שנשלחה לרדיו) הוא שלוש דקות וחמישים שניות, כאשר חלק ניכר מההקדמה והסיום של גרסת האלבום נחתכו. גרסת האלבום היא זו שהווידאו קליפ של השיר מתבסס עליה. מידע על היצירה "Drinking Alone" באתר מיוזיק בריינז סרטון השיר "Drinking Alone" באתר יוטיוב קארי אנדרווד, ברט ג'יימס, דייוויד גרסיה Release group “Cry Pretty” by Carrie Underwood - MusicBrainz, musicbrainz.org Carrie’s Letter to Fans · The Official Carrie Underwood Fan Club, www.carrieunderwood.fm (באנגלית) Carrie Underwood, Billboard Carrie Underwood – Drinking Alone (באנגלית), נבדק ב-2020-07-11 Carrie Underwood Opens up About Challenges of Singing 'Drinking Alone' in First Person, Country Music (באנגלית) Billy DukesPublished: October 29, 2019, LISTEN: Carrie Underwood's 'Drinking Alone' Is a Reinvention, Taste of Country (באנגלית) Album Review: Carrie Underwood Balances Comfort and Risk-Taking on Cry Pretty, Consequence, ‏2018-09-16 (באנגלית אמריקאית) Carrie Underwood, Billboard Gold & Platinum, RIAA (באנגלית) Carrie Underwood's Not 'Drinking Alone' in Steamy New Video: Watch, Billboard (באנגלית) Carrie Underwood Drops Stylish New Video for "Drinking Alone" (Watch), The Country Daily, ‏2019-11-20 (באנגלית אמריקאית) עותק בארכיון (ארכיון) Alison Bonaguro 10/21/2020, Carrie Underwood Wins Video of the Year for "Drinking Alone", CMT News 5 impressions from Carrie Underwood’s Cry Pretty Tour 360 concert at Staples Center, Daily News, ‏2019-09-13 (באנגלית אמריקאית) "Carrie Underwood Announces 'Drinking Alone' as Next Single From 'Cry Pretty'". Country Music. Jessica Napoli, Carrie Underwood performs 'Drinking Alone' with wine from her couch, Fox News, ‏2020-04-06 (באנגלית אמריקאית)